Source: http://ingatlanjogblog.5mp.eu/web.php?a=ingatlanjogblog&o=sjZIwMD2sj
Timestamp: 2018-04-22 22:13:00+00:00

Document:
Ingatlan közös tulajdon megszüntetése
INGATLANJOG blog	 INGATLAN ADÁSVÉTELI szerződés ellenjegyzés, Jogi tanác
Közös tulajdon megszüntetése a társtulajdonos hozzájárulásával, vagy bírósági határozattal.
A közös tulajdon lehet osztatlan közös tulajdon is.
Pl. egy belterületi építési telek osztatlan közös tulajdon megszüntetése több lépésből áll.
Ha a közös tulajdon kivásárlással nem szüntethető meg és a telekméret lehetővé teszi, akkor megoldást jelent a telekmegosztás. Ezt az önkormányzatnál és földhivatalban lehet intézni. A közműszolgáltatók hozzájárulása is szükséges, mert a gáz, víz-csatorna, áram vezetékeknek, műszakilag megoszthatónak kell lennie.
Mit mond a jogszabály a Közös tulajdonról?
5:83. § [A közös tulajdon megszüntetése iránti igény]
(1) A közös tulajdon megszüntetését bármelyik tulajdonostárs követelheti; az e jogról való lemondás semmis.
(2) A közös tulajdon megszüntetését a bíróság nem rendelheti el, ha a közös tulajdon megszüntetése alkalmatlan időre esik.
5:84. § [A közös tulajdon megszüntetése]
(1) A közös tulajdon tárgyait elsősorban természetben kell megosztani. A közös tulajdon tárgyait vagy azok egy részét - ha ez a tulajdonostársak körülményeire tekintettel indokolt - megfelelő ellenérték fejében a bíróság egy vagy több tulajdonostárs tulajdonába adhatja. Ehhez a tulajdonjogot megszerző tulajdonostárs beleegyezése szükséges, kivéve, ha a bíróság a közös tulajdonban álló ingatlanrészt az abban lakó tulajdonostárs tulajdonába adja, és ez nem sérti a benne lakó méltányos érdekeit.
(2) Ha a közös tulajdon más módon nem szüntethető meg, vagy a természetbeni megosztás jelentős értékcsökkenéssel járna vagy gátolná a rendeltetésszerű használatot, a közös tulajdon tárgyait értékesíteni kell, és a vételárat kell a tulajdonostársak között megfelelően felosztani. A tulajdonostársakat az elővásárlási jog harmadik személlyel szemben az értékesítés során is megilleti.
(3) A közös tulajdon tárgyának a tulajdonostárs tulajdonába adása esetén a megfelelő ellenértéket, az árverés útján való értékesítésnél a legkisebb vételárat a bíróságnak ítéletében kell megállapítania. Az ítéletben megállapított legkisebb vételárat a végrehajtás során sem a végrehajtó, sem a bíróság nem változtathatja meg.
(4) Ha olyan ingatlan közös tulajdonát kell megszüntetni, amelyben az egyik tulajdonostárs benne lakik, a bíróság őt az ingatlan elhagyására kötelezi, vagy - ha az ingatlan elhagyására kötelezés a benne lakó tulajdonostárs méltányos érdekét sérti - részére a tulajdoni hányadával arányos használati jogot alapít. A használati jog értékcsökkentő hatását az ingatlanban maradó tulajdonostársnak kell viselnie mind a magához váltás folytán fizetendő ellenértéknek, mind az árverési vételár felosztási arányának a meghatározásánál. A használati jog bíróság által meghatározott és törvény által biztosított terjedelmének jelentős túllépése esetén a bíróság a tulajdonos kérelmére a használati jogot megszünteti.
(5) Az ingatlanon fennálló közös tulajdon - ha a társasház létesítésének feltételei egyébként fennállnak - az ingatlan társasházzá alakításával is megszüntethető. Ha a közös tulajdont társasházzá alakítással a bíróság szünteti meg, a társasház alapító okiratát a bíróság ítélete pótolja.
(6) A bíróság nem alkalmazhatja a közös tulajdon megszüntetésének olyan módját, amely ellen valamennyi tulajdonostárs tiltakozik.
Az osztatlan közös tulajdon speciális esete a részarány kiadásával keletkezett OSZTATLAN KÖZÖS TERMŐFÖLD tulajdon. Erről a földhivatal honlapján a következő olvasható:
2015-ben országos szinten 2 ütemben indulnak meg a megosztási munkák Az I. ütem áprilisban, a II. ütem júliusban indul meg. Ezt követően 2019-ig évente egy-egy ütem végrehajtására kerül sor.
Az eljárások meggyorsítása és a járási hivatalok (a továbbiakban: földhivatalok) tehermentesítése érdekében a megosztás jogi feladatait – kérelmezők tájékoztatása, nyilatkoztatása, egyezségi tárgyalás összehívása, egyezség illetve teljes körű egyezség létrehozása, az egyezségi okirat elkészítése, egyezség hiányában a sorsolás lebonyolítása – a jogi szolgáltató látja el, a földmérési feladatokat földmérő vállalkozások, vállalkozók végzik. A Földművelésügyi Minisztériummal kötött szerződés alapján a Nemzeti Kataszteri Program Nonprofit Kft. pályáztatás és közbeszerzési eljárás keretében végzi a jogi és a földmérési feladatok kiszervezését.
Vagyonmegosztás>>
Társtulajdonos vagyok és a következő kérdésemre kérek szépen választ:

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság